Velattomana kuoleminen ei ole järkevää, sanoo Ruotsin pankkivalvoja – ruotsalaiset velkaantuvat ja vaurastuvat samaan aikaan

Ruotsi on kuin suurella velkavivulla toimiva sijoitusrahasto. Finansinspektionenin pääjohtajan Erik Thedéenin mukaan kaikki ruotsalaiset eivät kuitenkaan ymmärrä suuren velan ja osakepainotteisen säästämisen riskejä.

Ruotsin Finansinspektionin pääjohtajan Erik Thedéenin mielestä voi olla järkevää lyhentää velkoja vähän hitaammin ja sijoittaa samaan aikaan osakkeisiin.­

Kumpi on järkevämpi? Ruotsin malli, jossa kotitaloudet eivät maksa lainojaan ikinä takaisin, mutta omistavat toisaalta paljon sijoituksia. Vai Suomen malli, jossa asuntolainat maksetaan nopeasti, mutta rahoitusvarallisuutta kertyy paljon vähemmän.